[Resep] Kosblik-idees | Maroela Media
Vandeesweek se sardyngebak is lekker as ŉ maaltyd en ewe geskik vir ŉ kosblik. Mense wat by voedingskemas of gemeenskapskombuise betrokke is en op soek is na resepte wat bekostigbaar, voedsaam en vullend is, sal dit beslis ook kan gebruik.
Dit kan ook met tuna gemaak word, maar sardyne is regtig voedsaam. Dis propvol gesonde olies, selfs wanneer dit in geblikte vorm gebruik word, teenoor geblikte tuna, waarvan die meeste van die olie verlore gaan in die gaarmaakproses. Die dun graatjies en ruggraat van sardyne is sag genoeg om saam met die ander bestanddele fyn te druk en is baie ryk aan kalsium. Moet dit dus nie uithaal nie, maar maak dit beslis deel van die gereg. Die eiers in die resep maak die gereg nog voedsamer, bind alles saam en gee dit ŉ sagte tekstuur.
Almal hou van ŉ soethappie, maar ons moet beslis oplet na die hoeveelheid suiker wat ons inneem. Vandag se dadelballetjies het ŉ heerlike sjokoladesmaak en is die perfekte idee vir ŉ soetbederf sonder suiker. Dis vir my baie belangrik om na ons kinders se gesondheid om te sien. Dit gaan teen my grein as ek soms sien wat mense in hul kinders se kosblikke pak en wat by skoolsnoepies verkoop word. Hier die dadelballetjies is ideaal vir kosblikke en snoepies.
4 snye bruin- of volgraanbrood
1 k (250 ml) melk
1 x 425 g-blik sardyne in tamatiesous
1 e (15 ml) gekapte vars pietersielie
¼ k (60 ml) gerasperde kaas
Skeur brood in stukkies en giet die melk oor. Laat dit bietjie week en druk met ŉ vurk fyn.
Roer die vis in tamatiesous by en druk fyn. Voeg ui, wortel, eiers en sout by en meng goed deur.
Roer pietersielie by en geur met suurlemoensap, swartpeper en die helfte van die paprika.
Skep in ŉ oondbak en strooi kaas en die orige paprika oor.
Bak vir 30-40 minute tot goudbruin en gaar. Sit met slaai voor.
Dadel- en sjokoladeballetjies
Lewer 20 balletjies
½ x 80 g-blok donkersjokolade, in stukkies gebreek
1 e (15 ml) kakao
250 g ontpitte dadels, fyn gekap
ekstra klapper en kakao vir versiering
Plaas sjokolade in ŉ glasbak en smelt oor ŉ kastrol water wat liggies kook. Maak seker die bak raak nie aan die water nie.
Meng kakao met ŉ bietjie van die melk om ŉ pasta te vorm. Meng die res van die melk en die vanielje by.
Roer van die gesmelte sjokolade in die melkmengsel tot glad. Meng dan die res van die sjokolade by.
Meng die dadels en klapper met die sjokolademengsel. Rol teelepelsvol van die mengsel in balletjies of skep dit net op bakpapier en sprinkel met ekstra klapper of kakao en laat dit stol.
Hou in die yskas en gebruik 1-2 balletjies as ŉ porsie vir ŉ peuselhappie.
[Resep] Idees vir ŉ heerlike kosblik